Montangne

Eune montangne (;  maontogne,  mountanne) est du tèrrain tch'est pus haut qu'la bâsse tèrre à l'entou. Nou dithait qu'eune montangne est pus haute qu'un mont, mais y'a bein des montangnes tch'ont nom mont.

 Géographie 

Nou trouve souvent des montangnes en chaîne, sustout ès bords d'pliats tectonniques tchi lus rencontrent.

Un quart du tèrrain d'la Tèrre est montangneux. Nou-s'a caltchulé qu'la maîntchi d'l'Âsie est montangneuse, un tchièrs d'l'Améthique du Nord, un quart d'l'Ûrope, un chîntchième d'l'Améthique du Sud, dans les 17% d'l'Australie et raîque 3% d'l'Afrique.

 Everest, (8,848 m) est la pus haute montangne du monde et la pus haute montangne en Âsie.
 La pus haute montangne en Ûrope est l'Mont Elbrus (5,642 m).
 La pus haute montangne en Améthique du Nord est l'Mont McKinley (6,194 m)
 La pus haute montangne en Améthique du Sud est Aconcagua (6,962 m)
 La pus haute montangne en Afrique est Kilimandgiaro (5,895 m)

 Des montangnes 

 Montangnes Rotcheuses
 Alpes
 Blianc Mont
 Montangne d'la Tabl'ye
 Montangnes d'Atlas
 Caucase
 Oural
 Balkans
 Carpatchiens
 Andes

 Montangne dé feu 

Eune montangne dé feu ou montangne brûlante est eune montangne tch'a 'té grée par l'action volcannique d'la tèrre et poussée par l'rotchi fondu dé d'dans la Tèrre.

 Montangne dé gliaiche 
Eune montangne dé gliaiche est eune île dé gliaiche, s'pathée d'la couvèrtuthe dé gliaiche ès pôles, qu'nou trouve dans l's ochéans du Nord et du Sud.

 Diton 
 I' n'faut pon faithe eune montangne d'eune taupinniéthe

Category:Géographie